jkorsvik/nowiki_second_scrape_merged huggingface dataset:
Copper Peak

Copper Peak er en hoppbakke i delstaten Michigan i USA. Bakken ligger i Ottawa National Forest, ca. 19 km nord for byen Ironwood. Bakken har hatt status som skiflygingsbakke, og er den største hoppbakken utenfor Europa, med K-punkt 145 meter. Det har imidlertid ikke vært konkurranser i bakken siden 1994, og Copper Peak er i dag ikke godkjent av FIS.
Bakkerekorden er 158 meter, satt av Matthias Wallner og Werner Schuster (begge Østerrike) i kontinentalcupen henholdsvis 22. og 23. januar 1994.
Hoppbakken er i dag hovedsakelig stengt om vinteren, men er åpen for turister om sommeren.
Det har aldri blitt satt verdensrekord i Copper Peak, men i en annen bakke i Ironwood ble det satt tre verdensrekorder tidlig på 1900-tallet. Norskamerikanske Anders Haugen hoppet 152 fot (46,3 meter) i 1911. To år senere hoppet Ragnar Omtvedt, også han norskamerikaner, 158 og 169 fot (48,2 og 51,5 meter).


== Historie ==
Skiflygingsbakken i Copper Peak ble bygd med statlige og regionale tilskudd i 1969, etter at den lokale skiklubben Gogebic Ski Club hadde prøvd å skaffe midler til en bakke i over 30 år. Mellom 1970 og 1994 ble det holdt 10 skiflygingskonkurranser i bakken, hvorav rennene i februar 1981 inngikk i verdenscupen. Bakken ble noe utbygd på 1980-tallet, men bakkeprofilen ble med årene foreldet i forhold til moderne standarder, og bakkens FIS-sertifikat utløp i 1995.
USA Ski Jumping meldte i juni 2013 at bakkeprofilen i Copper Peak er utbedret og modernisert, og at det skal holdes et renn i bakken i februar 2014. Copper Peak har nå bakkestørrelse 175 meter. I november 2013 meldte FIS at Copper Peak skal omgjøres fra skiflygingsbakke til verdens største storbakke, dog ikke så stor som 170 meter. Det skal legges plastmatter i bakken slik at den skal kunne brukes i sommerhalvåret, og målet er å ha renn i Sommer Grand Prix fra 2016.


== Bakkerekorder ==


== Resultater ==


== Kilder ==


=== Hovedkilder ===
Skisprungschanzen-Archiv: Ironwood (Copper Peak) (besøkt 15. november 2013)
The Detroit News: Michigan's long history of ski jumping (1. februar 2002, besøkt 15. november 2013)
Copper Peak – Winners and Records (besøkt 30. oktober 2010)
Adam Kwiecińskis resultatside (besøkt 3. juni 2015)


=== Andre kilder ===


== Eksterne lenker ==
(en) Offisielt nettsted 
(en) Copper Peak – kategori av bilder, video eller lyd på Commons 
Uoffisiell nettside
Richard Hatch

Richard Hatch (født 21. mai 1945 i Santa Monica i California, død 7. februar 2017) var en amerikansk skuespiller. Han er mest kjent for sin rolle som Tom Zarek i den siste versjonen av sciencefictionserien Battlestar Galactica og som Captain Apollo i den opprinnelige versjonen av tv-serien Battlestar Galactica.


== Skuespillerkarriere ==
Hatch begynte sin karriere ved Los Angeles Repertory Theater. Han spilte på off-Broadway i flere stykker og musikaler og vant OBIE Award for sitt arbeide i PS Your Cat Is Dead i Chicago.  Han spilte også i flere amerikanske såpeoperaer som Dynastiet, All My Children og Santa Barbara.


=== Battlestar Galactica ===
Hatch spilte rollen som Captain Apollo i den første utgaven av Battlestar Galactica fra 1978. Han var også med på å skrive en serie med bøker basert på Battlestar Galactica der hans første rollefigur Captain Apollo erstatter Adama som leder av Galactica.
I 2003 ble TV-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Hatch var i utgangspunktet skeptisk til den nye utgaven, men endret etterhvert syn. Miniserien ble etterhvert en pilot for den nye sciencefictionserien Battlestar Galactica og Hatch dukket tidlig opp i rollen som Tom Zarek, en politisk aktivist og dømt terrorist som etterhvert klarer å komme seg inn i den politiske ledelsen i flåten. Battlestar Galactica ble filmet for det meste i Vancouver i Canada og varte i fire sesonger, med Hatch med i alle.


== Priser og nominasjoner ==


=== Golden Globe ===
1979 – Nominert – Best TV Actor – Drama – Battlestar Galactica


== Utvalgt filmografi ==
Listene under er ikke komplett, se Internet Movie Database – Richard Hatch.

2008 – Starship II: Rendezvous with Ramses
2004–2007 – Battlestar Galactica (TV-serie)
2001 – The Ghost
1995 – Baywatch, (TV-serie 2 episoder)
1994 – Renaissance
1990 – Santa Barbara (TV-serie, ukjent episode)
1990 – Jake and the Fatman (TV-serie 1 episode)
1986 – MacGyver (TV-serie 1 episode)
1982 og 1985 – The Love Boat, (TV-serie 2 episoder)
1984–1985 – Dynastiet (TV-serie 5 episoder)
1984 – Murder, She Wrote (TV-serie 1 episode)
1978–1979 – Battlestar Galactica
1976–1977 – The Streets of San Francisco, (TV-serie 22 episoder)
1973–1975 – Hawaii Five-O, (TV-serie 3 episoder)
1971 – All My Children, (TV-serie 1 episode)


== Referanser ==


== Eksterne lenker ==
Offisielt nettsted 
(en) Richard Hatch – kategori av bilder, video eller lyd på Commons 
(en) Richard Hatch – galleri av bilder, video eller lyd på Commons 
Interview with Richard Hatch on GeeksOn!
Richard Hatch's Carnival Victory Cruise
Richard Hatch's Great War of Magellan
Interview: Richard Hatch
(en) Richard Hatch på Internet Movie Database 
(sv) Richard Hatch i Svensk Filmdatabas 
(fr) Richard Hatch på Allociné 
(en) Richard Hatch på AllMovie 
(en) Richard Hatch hos Rotten Tomatoes 
(en) Richard Hatch hos TV Guide 
(en) Richard Hatch hos The Movie Database 
Interview with Richard Hatch on Slice of SciFi
Richard Hatch Interview on Sidewalks Entertainment
Live interview  From MountainCon II and www.i-sci-fi.com
Aurora University

Aurora University er et privat, ikke-kommersielt universitet i Aurora i delstaten Illinois, USA. Det har også en mindre campus i Williams Bay, Wisconsin
Det ble grunnlagt i 1893 som presteseminar for Adventistkirken. Det varte ikke lenge før studiene ble åpnet for lekfolk som en liberal arts-skole.
Skolene ved Aurora er:

College of Arts and Sciences
College of Education
College of Professional Studies
Dunham School of Business
School of Nursing
School of Health and Physical Education
School of Social WorkDet er (2006) i alt 3 791 studenter ved Aurora, og skolepengene er på US$ 16 850. Det tildeles eksamener helt opp til doktorgrad (Ph.D).


== Eksterne lenker ==
(en) Offisielt nettsted
Azusa Pacific University

Azusa Pasific University er et uavhengig, kristent universitet i Azusa i delstaten California, USA. Det ble grunnlagt i 1899, men ga vitenskapelige grader først fra 1939.
I 2006 var det totalt 8 128 studenter ved Azusa, og skolepengene var US$ 23 750. 


== Regionale sentre ==
Azusa Pacific University har også sju regionale sentre utenfor Azusa:

Inland Empire Regional Center (San Bernardino)
Murrieta Regional Center
San Diego Regional Center
High Desert Regional Center (Victorville)
Los Angeles Regional Center
Orange County Regional Center (Orange County)
Ventura Regional Center (Oxnard)


== Eksterne lenker ==
(en) Offisielt nettsted 
(en) Azusa Pacific University – kategori av bilder, video eller lyd på Commons
Loddsnor

En loddsnor, pendel eller perpendikkel (av latin perpendiculum = lodd) er et redskap som viser en loddrett linje, og som nedfeller en normal fra et høydeplan til et annet.


== Prinsipp og utforming ==
Prinsippet bygger på jordens gravitasjonskraft.
Prinsippet blir ivaretatt ved at et lodd med lite volum og stor masse festes i enden på en lang snor med minst mulig volum og masse. Enden av loddet er formet som en spiss. Ved å feste øvre enden av snoren i et punkt, vil loddet bli trukket mot jordens tyngdepunkt av gravitasjonskraften. Spissen av loddet vil derfor være et punkt som ligger i en nedfelt normal fra loddsnorens festepunkt mot en horisontal vannflate, og snoren vil danne en linje i den nedfelte normalen. Denne loddlinjen er ikke identisk med normalen på den teoretiske ellipsoiden for jorden. Avviket fra denne retningen kalles for loddavviket på stedet. 
I motsetning til et vaterpass, et optisk lodd, eller et laser-lodd, krever loddsnoren ingen justering eller kalibrering for å vise riktig loddlinje. Forutsetningen er imidlertid at loddsnoren ikke blir påvirket av ytre krefter (vind eller magnetisme).


== Historie og bruk ==
Loddsnorens enkle prinsipp antas å være kjent fra sivilisasjonens begynnelse, og har vært benyttet til ulike konstruksjoner. Særlig i forbindelse med bygninger, anleggskonstruksjoner og landmåling, har loddsnoren vært brukt helt opp til våre dager, og den er fremdeles en handelsvare.


== Se også ==
Loddline
Pendel
Foucaults pendel
Vater
Vinkelrett – ortogonal
Club Atlético San Lorenzo de Almagro

San Lorenzo de Almagro er en argentinsk fotballklubb fra Buenos Aires. Klubben ble grunnlagt 1. april 1908.
En av klubben mest kjente supportere er pave Frans som har fulgt klubben siden barndommen og har sesongkort.


== Spillerstall ==
12. april 2021


=== Utlånte spillere ===


== Kjente spillere ==
 Iván Córdoba
 Ezequiel Lavezzi


== Referanser ==


== Eksterne lenker ==
(es) Offisielt nettsted 
(en) Club Atlético San Lorenzo de Almagro – kategori av bilder, video eller lyd på Commons
Bæreia

Bæreia er en innsjø i Kongsvinger kommune i Innlandet. Sjøen ligger 231 meter over havet og har et areal på 1,38 kvadratkilometer. Stranden er ofte brukt som badestrand på sommeren for norske og utenlandske turister og brukes mye til pilking om vinteren. Bæreia er et åpent vann, så det er mulighet for å ro båt og padle der. Ut fra Bæreia renner Holeråa ned til Sigernessjøen, som igjen dreneres gjennom Vrangselva til Sverige.
Helt siden Krigsinvalideforbundet i 1959 opprettet et krigsinvalidehjem for veteraner fra andre verdenskrig, har Bæreia vært et rekreasjonssted for norske krigsveteraner. Etter at Landsforeningen for hjerte- og lungesyke en kort tid tok over, kjøpte Forsvaret opp senteret og etablerte i 2008 Forsvarets veteransenter for veteraner fra alle oppdrag.


== Referanser ==
Eli Kari Gjengedal

Eli Kari Gjengedal (født 24. mars 1971) er en norsk forfatter fra Leikanger i Sogn og Fjordane, kjent som værpresentatør i Storm Weather Center og på TV 2. Hun har også vært programleder for NRK. Fra 2014 er hun redaksjonssjef for været på TV 2.
Eli Kari Gjengedal er utdannet som akvaingeniør og arbeidet i tiden før jobben i fjernsyn som servitør, bartender og hovmester. I 1999 tok hun bartenderprøven og deltok flere ganger i NM i cocktail-miksing. Denne kunnskapen benyttet hun i sin første bok, Cocktail – 44 vegar til fin bris fra 2005 på Skald forlag, med oppskrifter på drinker og sagn fra utelivsbransjen.I 2007 utga Gjengedal den nynorske barneboken Karl Oscar i hardt vêr, illustrert av Ingunn Elida Wiken, om katten Karl Oscar som bruker et år på å finne hjem igjen, i allslags vær, etter å ha kommet bort fra familien på sommerferie. Samtidig forklarer hun de ulike værfenomener som Karl Oscar opplever på en enkel måte, for å gjøre det mulig å forstå for barn.Hennes bestefar, Knut Gjengedal (1900–1973), var også barnebokforfatter som skrev på nynorsk. Begge foreldrene til Eli Kari Gjengedal kommer fra Gjengedal i Hyen. Hun har en søster og en bror.
Som «værdame» på TV 2 ble Gjengedal kjent for å overraske seerne med kreative innslag. Blant annet sang hun en hel værmelding som et reklamestunt på TV 2 i 2009. Klippet fikk over 270 000 seere på nettsiden. I sin siste værmelding på TV 2 i 2012 ble hun usynlig ved bruk av bluescreen. Hun gikk fra TV 2 til NRK, hvor hun sammen med meteorolog John Smits, var programleder for programmet Værbitt, som ble sendt på NRK1 som åtte direktesendte programmer fra 2. mars til 30. mars 2014. I april 2014 var Gjengedal tilbake i TV 2, nå som redaksjonssjef for værmeldingen.I 2018 etablerte Gjengedal firmaet Scary Weather sammen med TV 2-kollega Ronald Toppe. Selskapet produserer medieinnhold, med fokus på vær, klima, natur og miljø.
Gjengedal deltok i Farmen kjendis 2021.


== Bøker ==
2005: Cocktail – 44 vegar til fin bris (Skald forlag)
2007: Karl Oscar i hardt vêr (Skald forlag)
2010: Værtegn i Norge (Kagge forlag)


== Referanser ==


== Eksterne lenker ==
(en) Eli Kari Gjengedal – kategori av bilder, video eller lyd på Commons 
(en) Eli Kari Gjengedal på Internet Movie Database 
Scary Weathers nettsted
Austin Peay State University

Austin Peay State University er et delstatseid universitet i Clarksville, delstaten Tennessee i USA.
Det ble grunnlagt i 1925 av Southwestern Presbyterian College, og ble 1929 overtatt av delstaten.
Austin Peay har (2006) i alt 9 207 studenter, som betaler US$ 4 837 i skolepenger dersom de er bosatt i Tennessee. Antall vitenskapelig ansatte er nesten 500. Rektor Timothy L. Hall ble valgt i 2007.
Det tildeles eksamener opp til Mastergrad.


== Eksterne lenker ==
(en) Offisielt nettsted
Thomas Venger Claussen

Thomas Venger Claussen (født 17. september 1970) er en norsk journalist. Han jobber som vaktsjef i TV 2 Nyhetskanalen, før dette var han vaktsjef for morgen-nyhetene i TV 2. Fra 1992 har han vært fast ansatt i TV 2, først som nyhetsreporter, prosjektansvarlig og fra 2001 vaktsjef i nyhetsredaksjonen. Han var også med i gruppen som sto for planlegging og oppstart av TV 2 Nyhetskanalen i januar 2007.
Han jobbet for ulike lokalradiostasjoner i Oslo fra 1985, men begynte som nyhetsjournalist i Radio 1 i 1988, og ble ansatt som nyhetsreporter/anker på full tid i 1989 da  Radio 1 startet RiksNytt. Han var også en tid ansatt som nyhetsreporter i datterselskapet Radio Nettverk før han ble ansatt i TV 2 i 1992.
Han tilhører Røkholt-Venger ætten og er søskenbarn med journalisten Tom Kristian Venger som er ansatt i nyhetsavdelingen i Radio Norge.


== Eksterne lenker ==
Nyhetskanalen
Zlatoust

Zlatoust (russisk: Златоу́ст)  er en by i Tsjeljabinsk oblast i Russland. Den ligger ved elva Aj (i Kamas nedslagsfelt) 160 km vest for Tsjeljabinsk.  Bynavnet er avledet av den russiske oversettelsen av Chrysostomos, da byen ble grunnlagt nær en kirke tilegnet denne helgenen. Innbyggertall: 194 551 (folketelling 2002). 


== Historie ==

Bosetningen Zlatoust ble grunnlagt i 1754 på grunn av byggingen av jernverket. I 1774–1776 deltok arbeiderne ved fabrikken i opprøret som ble ledet av Jemeljan Pugatsjov. Tidlig på 1800-tallet laget Pavel Anosov de første russiske klingene av bulatstål i Zlatoust. Byen er også kjent for de første kanonene laget av russisk stål. I 1903 slo tsarens styresmakter brutalt ned en streik organisert av arbeiderne i Zlatoust. 
På begynnelsen av 1800-tallet ble en våpenfabrikk bygget i byen, for produksjon av sabler og sverd. De berømte kunstnerne Ivan Busjujev og Ivan Bojarsjinov laget unike mønstere av kaldstål dekorert med graveringer. Flyvende bevingede hester var et favorittelement i mange av Busjujevs graveringer, så han fikk tilnavnet Ivan den bevingede (Ivanko Krylatko). Siden har en flyvende bevinget hest vært byens emblem.
Sovjetunionen fikk kontrol over Zlatoust i mars 1918. Byen var okkupert av de hvite mellom juni 1918 og juli 1919. 13. juli 1919, ble Zlatoust inntatt av Den røde armé.
I sovjetperioden ble Zlatoust en industriby, spesialisert innen metallurgi, maskinbygging, verktøyproduksjon, matproduksjon, og andre industrier. Zlatoust er et av sentrene for kunstnerisk gravering på metall i Russland. Tradisjonelt ble slike graveringer gjort på våpen, slik som kniver og sverd, men i sovjetperioden ble graveringene utført på dekorative metallplater. Nå er imidlertid våpengravering blitt populært igjen.
Tradisjonelt har Zlatoust, som Uralregionen forøvrig, også vært berømt for sine pelmeni.


== Referanser ==


== Eksterne lenker ==
Offisielt nettsted 
(en) Zlatoust – kategori av bilder, video eller lyd på Commons 
(en) Златоуст – galleri av bilder, video eller lyd på Commons 
Portal for Zlatoust
Severdigheter i Zlatoust
Mogens Olsen

Mogens Olsen (født 28. april 1932, død 6. mars 2007) var en dansk håndballspiller, som på 1950 tallet og på 1960 tallet flere ganger var toppscorer på det  danske landslaget ,  og han var  toppscorer under VM i håndball i  1958. Han spilte totalt 71 A landskamper og scoret 295 mål.
Ball State University

Ball State University er et delstatseid universitet i Muncie i delstaten Indiana i USA. Det ble grunnlagt i 1918, da Ball-brødrene kjøpte det tidligere Indiana Normal Institute og startet høyskolevirksomhet. De grunnla også selskapet Ball Corporation, som produserer glassvarer.
Ved Ball State er det (2006) i alt 17 082 studenter, som betaler US$ 6 810 i skolepenger dersom de er hjemmehørende i Indiana. Universitetet har 17 programmer for doktorgrad, og spesialiseringen holder meget høyt nivå innen pedagogikk.
Talkshowkongen David Letterman og skaperen av tegneserien Pusur (Garfield), Jim Davis, er Ball State Universitys mest kjente elever.


== Eksterne lenker ==
(en) Offisielt nettsted 
(en) Ball State University – kategori av bilder, video eller lyd på Commons
Juzjnouralsk

Juzjnouralsk (russisk: Южноура́льск) er en by i Tsjeljabinsk oblast i Russland. Den ligger ved elva Uvelka, 88 km sør for Tsjeljabinsk. Innbyggertall: 39 275 (folketelling 2002), 41 335 (folketelling 1989).
Byen ble grunnlagt i 1948 og ble innvilget bystatus i 1963.


== Referanser ==


== Eksterne lenker ==
Offisielt nettsted 
(en) Yuzhnouralsk – kategori av bilder, video eller lyd på Commons
Familjen

Johan Tommy Karlsson, kjent under artistnavnet Familjen, (født 10. april 1976) er en svensk indie-/elektropopmusiker. På konserter opptrer han sammen med Andreas Tilliander på synthesizer. Alle tekster er på svensk.


== Karriere ==
Johan Karlsson har tidligere vært produsent for David & the Citizens.


== Diskografi ==


=== Album ===
Det snurrar i min skalle (2007). Adrian Recordings/Hybris (arcd 049/HYBR047)
Det snurrar i min skalle (2007). Tellé Records (TELLÉ 026)


=== EP ===
Familjen EP (2006). Adrian Recordings (arcd.s 043)


=== Singler ===
Høg Luft (2006). Adrian Recordings/Hybris (adrweb047/HYBR043)
Det snurrar i min skalle (2007). Adrian Recordings/Hybris/Tellé Records (ar7" 056/HYBR054/TELLÉ 029)
Kom säger dom (2007). Adrian Recordings/Hybris (arcds 048/HYBR046)


== Eksterne lenker ==
(en) Johan T Karlsson – kategori av bilder, video eller lyd på Commons 
(en) Familjen på Discogs 
(en) Familjen på MusicBrainz 
(en) Familjen på Songkick 
(en) Familjen på Last.fm 
(en) Familjen på AllMusic 
(en) MySpace-sida
Australian Open 2000

Australian Open 2000 ble arrangert i Melbourne 17. – 30. januar. Australian Open er en Grand Slam-turnering i tennis. Singleturneringen for herrer ble vunnet av Andre Agassi og dameturneringen av Lindsay Davenport begge fra USA.


== Menn ==


=== Kvartfinaler ===


=== Semifinaler ===


=== Finale ===


== Kvinner ==


=== Kvartfinaler ===


=== Semifinaler ===


=== Finale ===


== Eksterne lenker ==
ITF Menn, Kvinner
Asja

Asja (russisk: Аша́)  er en by i Tsjeljabinsk oblast i Russland. Den ligger ved elva Sim (en bielv til Belaja) 377 km vest for Tsjeljabinsk. Innbyggertall: 33 926 (folketelling 2002), 38 646 (folketelling 1989). 
Byen ble grunnlagt i 1898 og ble innvilget bystatus i 1933.
Asja er kjent for sine alpinanlegg ved Adzigardak.


== Eksterne lenker ==
Offisielt nettsted 
(en) Asha – kategori av bilder, video eller lyd på Commons
Australian Open 2001

Australian Open 2001 ble arrangert i Melbourne 15. – 28. januar. Australian Open er en Grand Slam-turnering i tennis. Singleturneringen for herrer ble vunnet av Andre Agassi og dameturneringen av Jennifer Capriati, begge fra USA.


== Menn ==


=== Kvartfinaler ===


=== Semifinaler ===


=== Finale ===


== Kvinner ==


=== Kvartfinaler ===


=== Semifinaler ===


=== Finale ===


== Eksterne lenker ==
ITF Menn, Kvinner
Barry University

Barry University er et katolsk, uavhengig universitet i Miami Shores, delstaten Florida i USA. Det ble grunnlagt i 1940.
Det er (2006) i alt 8 885 studenter ved Barry, og skolepengene utgjør US$ 24 000. Det gis eksamen opp til doktorgrad (Ph.D).
Dwayne O. Andreas School of Law i Orlando, Florida er jus-skolen ved Barry University.


== Eksterne lenker ==
(en) Offisielt nettsted 
(en) Barry University – kategori av bilder, video eller lyd på Commons
Marianne Lie

Marianne Lie (født 12. februar 1962 i Bærum) er en norsk næringslivsleder.
Lie har samfunnsfaglige studier fra Universitetet i Oslo. Hun var ansatt i Norges Rederiforbund fra 1988 til 1998, og administrerende direktør i Vattenfall Norge fra 1998 til 2001. Fra 2001 til 2002 var Lie daglig leder i Helsevakten Telemed.
Hun ble administrerende direktør i Norges Rederiforbund i 2002. Denne stillingen hadde hun til januar 2008, da hun sluttet etter at regjeringen bestemte at rederne må betale 67 prosent av sin utsatte skatt på totalt 21 milliarder kroner. Lie fikk blant annet kritikk for sitt standpunkt forut for denne beslutningen,  fra daværende styre  i Rederiforbundet. Senere fastslo Høyesterett I en plenumsdom av 12. februar 2010 at Regjeringen Stolenbergs pålagte oppgjør av skatteforpliktelsene er i strid med tilbakevirkningsforbudet i Grunnloven § 97. Således vant Lies standpunkt frem i Høyesterett, men hun gikk likevel over i annen virksomhet fra 2008.
Lie er i dag styreleder og partner i Vox Politica. Hun har flere styreverv, blant annet i Wilh. Wilhelmsen, RS Platou og Rainpower. Lie var medlem av Executive Committee i Trilateral Commission. 17. januar 2013 ble hun nominert til Gabrielsen-prisen 2012 sammen med 4 andre. Prisen gis til beste kvinnelige styrelederkandidat i store noterte/unoterte selskaper.Lie var medlem av Bærum kommunestyre for Høyre i to perioder. Tidlig i 1980-årene ledet hun Bærum Unge Høyre og Akershus Unge Høyre.Hun er datter av Helge S. Lie, tidligere varaordfører i Bærum. Marianne Lie var tidligere gift med reklamemannen Morten Harg.


== Referanser ==
Olaf Coucheron

Olaf Christie Coucheron (født 14. desember 1912, død 11. mars 1995) var en norsk oversetter og barnebokforfatter. 
Hans viktigste innsats var som barnebokoversetter, og hans virksomhet omfatter bøker av Astrid Lindgren, Maria Gripe, Stig Ericson, Hans Peterson, Eric Carles Den lille larven Aldrimett, Michael Bond og mange andre. 
Som barnebokforfatter debuterte han i 1948 med Trond Torsk på eventyr. Han fikk Kirke- og undervisningsdepartementets premiering for den neste barneboka, Espen fra Svarttjernet (1949), om en navngitt frosks liv, skrevet i skjæringspunktet mellom naturfaglig formidling og personifiserte dyr. Han fikk også oversetterprisen 2 ganger, i 1972 og 1986. Under psevdonymet Marit Ruud skrev han boka Da vi rømte hjem (1963) i serien Gyldendals gode pikebøker.Han debuterte egentlig med voksenromanen Den fiolette fare (1945). Sammen med Gunnar Oxaal, Alf Prøysen, Aimée Sommerfelt, Jo Tenfjord og Dagny Wennesland var han i 1959 redaktør for det populære 10-binds barnebokverket Mitt skattkammer.
Under andre verdenskrig var han involvert i arbeid med illegale aviser sammen med kona Sonja. Han satt ett år på Grini før han etterhvert ble sluppet fri.


== Referanser ==
Jan Petter Collier

Jan Petter Collier (født 30. juni 1950) er en norsk finansmann. Han grunnla meglerhuset Sundal Collier sammen med Dagfinn Sundal i 1984, og er nå toppsjef i det børsnoterte ABG Sundal Collier. Han er utdannet siviløkonom fra universitetet i Fribourg.


== Referanser ==
Bakal

Bakal (russisk: Бакал) er en by i Tsjeljabinsk oblast i Russland. Den ligger på vestsiden av Uralfjellene, 264 km vest for Tsjeljabinsk, på jernbanen  Tsjeljabinsk–Ufa. Innbyggertall: 22 314 (folketelling 2002), 24 101 (folketelling 1989).
Bakal ble grunnlagt i 1757. Bystatus ble innvilget i 1951.


== Eksterne lenker ==
Bakal portal
Karabasj

Karabasj (russisk: Карабаш) er en by i Tsjeljabinsk oblast i Russland. Den ligger 90 km nordvest for Tsjeljabinsk. Innbyggertall: 15 942 (folketelling 2002), 17 006 (folketelling 1989).
Byen ble grunnlagt i 1822 som en bosetning ved en gullgruve. Den fikk innvilget bystatus i 1933.


== Referanser ==


== Eksterne lenker ==
Offisielt nettsted 
(en) Karabash – kategori av bilder, video eller lyd på Commons 
«Byen Karabasj blir miljøvennligere» i Russlands stemme
Australian Open 2002

Australian Open 2002 ble arrangert i Melbourne 14. – 27. januar. Australian Open er en Grand Slam-turnering i tennis. Singleturneringen for herrer ble vunnet av svenske Thomas Johansson og dameturneringen av Jennifer Capriati fra USA.


== Menn ==


=== Kvartfinaler ===


=== Semifinaler ===


=== Finale ===


== Kvinner ==


=== Kvartfinaler ===


=== Semifinaler ===


=== Finale ===


== Eksterne lenker ==
ITF Menn, Kvinner